Auguste Patey

**Henry Auguste Jules Patey**, coñecido como **Auguste Patey**, nado en París o 9 de setembro de 1855 e finado na mesma cidade o 16 de maio de 1930, foi un escultor, medallista e deseñador de moedas francés, que exerceu o cargo de gravador xeral de moedas de Francia entre 1896 e 1930.

## Traxectoria 
### Primeiros anos e formación 
Auguste Patey naceu en París o 9 de setembro de 1855, fillo de Marie Rose Bonne Delaporte e do escultor en pedra Jacques Jerome Exavier Patey. e máis tarde en gravado de medallas con Jules Clément Chaplain, en 1873 ingresou na Escola Nacional Superior de Belas Artes de París, onte estudou no taller de François Jouffroy.

### Traxectoria artística e profesional 
Logo de acadar o segundo premio en 1875, en 1881 acadou o primeiro Premio de Roma, o que levou aparellada unha posterior estadía como bolseiro na Villa Médicis de Roma, entre 1882 e 1884. No Salón foi premiado en varias ocasións, e na convocatoria de 1894 acadou a medalla de primeira clase; na Exposición Universal de 1889 o xurado concedeulle unha medalla de bronce, en substitución de Jean Lagrange, cargo que ocupou ata o seu falecemento en 1930. Durante o seu exercicio, escolleu como marca distintiva un facho, que adoita aparecer en todas as moedas emitidas pola *Monnaie de Paris* durante ese período.

Nas moedas creadas por el utilizou a abreviatura "A. PATEY" como marca de gravador. Ademais de ser o autor de varias moedas circulantes en Francia, Patey foi autor de numerosas moedas para outros estados e territorios, a maioría deles de soberanía ou de influencia francesa (Camerún, as illas Comores, a illa Guadalupe, a Indochina francesa, Irán, Iugoslavia, o Líbano, Siria, Tailandia, Togo e Tunisia).

Ademais das moedas, Augusto Patey foi autor dun bo número de medallas e de plaquetas en bronce. Por outra banda, a Patey débeselle tamén a creación de diversas obras escultóricas, entre as que cabe salientar un busto de M. Henri Dubois (1877), unha estatua xacente de Mademoiselle Roty no cemiterio de Montparnasse (1895) ou un medallón dedicado a Pasteur (1896).Auguste Patey foi elixido o 11 de xaneiro de 1913 como membro titular na sección de Gravado da Academia de Belas Artes, do Instituto de Francia, e anteriormente fora nomeado Cabaleiro da Lexión de Honra, o 15 de xuño de 1898.

Entre 1913 e 1926, exerceu a docencia como profesor e xefe de taller na Escola Nacional Superior de Belas Artes de París.

## Vida persoal 
Auguste Patey casou o 16 de setembro de 1898 en París con Louise Gabrielle Julie Cœur de Vache, e non se lle coñece descendencia.

Patey finou en París o 16 de maio de 1930.

## Escolma de moedas 

Ficheiro:Monnaie. 25 centimes (France), Troisième république - btv1b104154204 (2 of 2).jpg|25 cents (1905). Francia.
Ficheiro:Essai en argent pour la pièce de 1 franc en cupronickel de la Guadeloupe, 1903, NM2698(2).jpg|Proba non adoptada dun Franco (1903). Francia.
Ficheiro:Comoros-5-santimat-1891.jpg|5 santimat (1891]. Illas Comores.
Ficheiro:5 cents - French Indo-China (1923) Art-Hanoi 02.png|5 cents (1938). Indochina francesa.
Ficheiro:Essai en argent pour la pièce de 1 franc en cupronickel de la Guadeloupe, 1903, NM2698.jpg|1 franco (1903). Guadalupe.
Ficheiro:1 franc Cameroun 1924.png|1 franco (1924). Camerún.
Ficheiro:2-Piastres-Great Lebanon-1924.jpg|2 piastras (1924). Líbano.
Ficheiro:Pièce de 12 piastre en bronze de nickel du mandat français en Syrie, 1921, NM2779(2).jpg|½ piastra (1921). Siria.
Ficheiro:1908 1 Baht R.png|1 baht (1908). Tailandia.
Ficheiro:Pièce de 5 centimes en bronze de nickel du protectorat français en Tunisie, 1918, NM2777(2).jpg|5 centimes (1918). Tunisia.
Ficheiro:Numizmatika III 04.jpg|50 para (1921). Iugoslavia.

## Notas 
## Véxase tamén 
### Bibliografía 
* "Auguste Patey". En *Qui êtes-vous? Annuaire des contemporains; notices biographiques*. G. Ruffy, París. 1924. Páxina 589.
* Forrer, L. (1912). "". En *Biographical Dictionary of Medallists*. Vol V. Spink & Son, Londres. Páxinas 422-428.
* Forrer, L. (1930). "". En *Biographical Dictionary of Medallists*. Vol. VIII (Supl. 2). Spink & Son, Londres. Páxina 115.
* Mazerolle, F. (1898). "Auguste Patey. Biographie et catalogue de son œuvre". En *Gazette numismatique française*. París.Páxinas 217-225.
* Simon, L. et al. (1930). "Discours aux funérailles d'Auguste Patey". En *Publications de l’Institut de France.* N° 9.
* Widor, C.-M. (1930). *Notice sur Auguste Patey: la gravure, la monnaie, les médailles*. Institut de France, Académie des Beaux-Arts, París.

### Outros artigos 
* Gravador xeral de moedas de Francia
* *Monnaie de Paris*